
	DECIZIE - PROIECT

din __ iulie 2026							             nr. __/__


[bookmark: _Hlk218845434]
„Cu privire la exprimarea acordului pentru tăierea vegetației forestiere necesare asigurării zonei de protecție a liniei electrice aeriene 400 kV Vulcănești–Chișinău”

Având în vedere necesitatea asigurării zonei de protecție a liniei electrice aeriene 400 kV Vulcănești–Chișinău pe teritoriul administrativ al comunei Ecaterinovca, demersul Unității Consolidate pentru Implementarea și Monitorizarea Proiectelor în Domeniul Energeticii, Actul fitosanitar nr. 205 din 08.04.2025, avizul pentru efectuarea tăierilor în fondul forestier și pe terenurile acoperite cu vegetație forestieră, precum și fișele de inventariere a arborilor destinați extragerii, în temeiul art. 14 alin. (2) lit. b), c) și f¹) din Legea nr. 436/2006 privind administrația publică locală, Legii nr. 120/2022 privind declararea utilității publice de interes național a lucrărilor de construcție a liniei electrice aeriene 400 kV de transport al energiei electrice Vulcănești–Chișinău și a stației Back-to-Back Vulcănești, Legii regnului vegetal nr. 239/2007, Hotărârii Guvernului nr. 27/2004 pentru aprobarea Regulamentului cu privire la autorizarea tăierilor în fondul forestier și vegetația forestieră din afara fondului forestier, Hotărârii Guvernului nr. 852/2024 pentru aprobarea Regulamentului privind zonele de protecție a rețelelor electrice, cu modificările ulterioare, ținând cont de avizul comisiei consultative de specialitate, Consiliul comunal Ecaterinovca
DECIDE:
1. Se exprimă acordul Consiliului comunal Ecaterinovca pentru efectuarea tăierii vegetației forestiere necesare asigurării zonei de protecție a liniei electrice aeriene 400 kV Vulcănești–Chișinău, situată pe terenurile aflate în gestiunea/administrarea UAT comuna Ecaterinovca, conform Actului fitosanitar nr. 205 din 08.04.2025, avizului pentru efectuarea tăierilor și fișelor de inventariere a arborilor destinați extragerii. 
2. Tăierea vegetației forestiere se va efectua numai după obținerea actului permisiv corespunzător emis de Agenția de Mediu și cu respectarea condițiilor stabilite în acesta, precum și a normelor privind protecția mediului, securitatea lucrărilor și protecția rețelelor electrice. 
3. Se împuternicește primarul comunei Ecaterinovca, dna Ciobanu Svetlana, să depună cererea și setul de acte necesare către Agenția de Mediu pentru obținerea autorizației de tăiere a vegetației forestiere indicate la pct. 1 al prezentei decizii. 
4. Masa lemnoasă rezultată în urma tăierilor se va lua la evidență, se va depozita și se va valorifica/utiliza în modul stabilit de legislația în vigoare, cu întocmirea actelor justificative corespunzătoare. 
5. Responsabilitatea pentru executarea prezentei decizii se pune în sarcina primarului comunei Ecaterinovca. 
6. Prezenta decizie se include în Registrul de stat al actelor locale și se aduce la cunoștința persoanelor și instituțiilor interesate.

Președintele ședinței                                                                              

Contrasemnat:
Secretarul Consiliului local                                                                   Andrei STOICO





NOTĂ INFORMATIVĂ
la proiectul de decizie „Cu privire la exprimarea acordului pentru tăierea vegetației forestiere necesare asigurării zonei de protecție a Liniei Electrice Aeriene 400 kV Vulcănești–Chișinău”

Prezentul proiect de decizie este elaborat ca urmare a demersului Unității Consolidate pentru Implementarea și Monitorizarea Proiectelor în Domeniul Energeticii, prin care Primăria și Consiliul comunal Ecaterinovca au fost informate despre necesitatea efectuării unor lucrări de tăiere a vegetației forestiere de pe terenurile aflate în gestiunea unității administrativ-teritoriale comuna Ecaterinovca.
Necesitatea acestor lucrări este legată de construcția și exploatarea în condiții de siguranță a Liniei Electrice Aeriene 400 kV Vulcănești–Chișinău. Această linie electrică face parte dintr-un proiect important pentru sistemul energetic al Republicii Moldova și are scopul de a contribui la siguranța alimentării cu energie electrică.
Conform materialelor anexate, vegetația forestieră aflată în apropierea traseului liniei electrice poate împiedica respectarea zonei de protecție a rețelei electrice. Din acest motiv, este necesară înlăturarea arborilor și a vegetației care pot afecta construcția, întreținerea și exploatarea normală a liniei electrice.
În dosarul prezentat se regăsește Actul nr. 205 din 08.04.2026 de examinare fitosanitară a vegetației forestiere, întocmit de Institutul de Cercetări și Amenajări Silvice. Potrivit acestui act, au fost examinate sectoarele cu vegetație forestieră aflate în zona de protecție a liniei electrice, iar în concluzii s-a recomandat efectuarea tăierilor necesare, cu respectarea legislației în vigoare.
Totodată, este important de menționat că adoptarea prezentei decizii nu înseamnă că tăierile pot fi efectuate imediat. Lucrările de tăiere a vegetației forestiere vor putea fi realizate numai după obținerea autorizației corespunzătoare de la Agenția de Mediu și doar cu respectarea condițiilor stabilite în actul permisiv.
Prin proiectul de decizie se propune ca Consiliul comunal Ecaterinovca să exprime acordul pentru efectuarea tăierii vegetației forestiere necesare asigurării zonei de protecție a Liniei Electrice Aeriene 400 kV Vulcănești–Chișinău și să împuternicească primarul comunei Ecaterinovca să depună cererea și actele necesare către Agenția de Mediu.
Lucrările propriu-zise de tăiere urmează să fie organizate de către antreprenorul responsabil de construcția liniei electrice, sub supravegherea instituțiilor responsabile, conform informației prezentate în demers.
Adoptarea prezentei decizii este necesară pentru a permite continuarea procedurilor legale privind obținerea autorizației de tăiere și pentru a asigura realizarea lucrărilor aferente proiectului energetic în condiții legale, transparente și sigure.
Proiectul de decizie nu presupune cheltuieli directe din bugetul local al comunei Ecaterinovca, iar lucrările urmează să fie efectuate în cadrul proiectului Liniei Electrice Aeriene 400 kV Vulcănești–Chișinău.
În temeiul celor expuse, se propune examinarea și aprobarea proiectului de decizie de către Consiliul comunal Ecaterinovca.
Specialist în reglementarea funciară                                                                       Ciobanu Ion                                                            

